Landsretten stadfæstede byrettens afgørelse vedr. sagsomkostninger
Ret: Østre Landsret (2. instans)
Faggruppe: Civilsag — Visse kæresager
Sagsemner: Retspleje og civilproces;

/

UDSKRIFT
AF

ØSTRE LANDSRETS RETSBOG
____________

Den 12. maj 2011 satte Østre Landsret retten i retsbygningen,
Bredgade 59, København.

Som dommere fungerede landsdommerne Karsten Bo

Knudsen, Taber Rasmussen og Tine Egelund Thomsen (kst.),

førstnævnte som rettens formand.

Som protokolfører fungerede Medarbejder ved retten 2.

Der foretoges   

11. afd. kære nr. B-1060-11:

1) Kærende 1, tidligere Sagsøger 1

2) Kærende 2, tidligere Sagsøger 2

(begge ved advokat Michael Jacobsen) mod

Indkærede A/S, tidligere Sagsøgte A/S

(advokat Mikael Delin)

Ingen var mødt eller indkaldt.

Der fremlagdes kæreskrift af 28. marts 2011, hvorved

Kærende 1, tidligere Sagsøger 1 og Kærende 2, tidligere

Sagsøger 2 har kæret Hillerød Rets afgørelse af 15. marts 2011

(BS 2-2039/2009) om sagsomkost-ninger, dommerens

fremsendelsesbrev af 29. marts 2011 og udskrift af retsbogen

indehol-dende den kærede afgørelse.



/

- 2 -

Til støtte for kæren har Kærende 1, tidligere Sagsøger 1 og

Kærende 2, tidligere Sagsøger 2 anført blandt andet, at fast-

sættelsen af sagsomkostninger i form af udgifter til

advokatbistand skal ske med udgangs-punkt i forligsbeløbet.

Hvis der i stedet tages udgangspunkt i påstandsbeløbet, bliver

de reelt straffet for ikke at have påført sagen en unødig

omkostning til yderligere retsafgift.   

Indkærede har ikke udtalt sig vedrørende kæremålet.

Dommeren har ved sagens fremsendelse henholdt sig til den
trufne afgørelse.

De modtagne bilag var til stede.

Landsrettens begrundelse og resultat:

Det følger af retsplejelovens § 316, at udgifter til

advokatbistand erstattes med et passende beløb.

Bestemmelsen er affattet ved lov nr. 554 af 24. juni 2005 om

ændring af retsplejeloven og forskellige andre love. Det

tilhørende lovforslag bygger på blandt andet den del af

Retsple-jerådets betænkning nr. 1436/2004 om Reform af den

civile retspleje III (Adgang til dom-stolene), som angår

sagsomkostninger, og svarer i det væsentlige til

Retsplejerådets udkast, jf. Folketingstidende 2004-05, tillæg

A, side 5520.   

I betænkningen side 283 er anført blandt andet:   

”Retsplejerådet find er, at der fortsat bør være parallelitet
mellem den sags-værdi, som anvendes ved betaling af
retsafgift, og den sagsværdi, som anven-des ved
udmåling af sagsomkostninger.”

Af lovforslagets bemærkninger fremgår, at udgifter til

advokatbistand dækkes med et pas-sende standardiseret beløb,



/

og at standardtaksterne herfor fastsættes inden for intervaller

af sagens værdi. Videre fremgår, at standardtaksterne passende

kan udformes som foreslået af Retsplejerådet, jf.

Folketingstidende 2004-05, tillæg A, side 5528 og 5554.

På denne baggrund er udgangspunktet ved fastsættelsen af

omkostninger til dækning af advokatbistand den værdi, der er

betalt retsafgift af, jf. herved tillige Højesterets dom af



/

- 3 -

21. december 1981 (U.1982.126/1H). Herefter, og da der ikke

foreligger omstændigheder, der kan begrunde en fravigelse af

dette udgangspunkt,   

b e s t e m m e s :

Byrettens afgørelse stadfæstes.

Retten hævet.

(Sign.)